לארי בראון

לורנס הארווי "לארי" בראון (באנגלית: Lawrence Harvey "Larry" Brown; נולד ב-14 בספטמבר 1940) הוא מאמן כדורסל יהודי-אמריקאי ושחקן עבר.

בראון משמש כמאמן כדורסל מאז 1975. ניצח למעלה מ-1,000 משחקים מקצועיים בליגות ה-ABA וה-NBA והוא המאמן היחיד בתולדות ה-NBA שהוביל שמונה קבוצות שונות לשלב הפלייאוף. הוא זכה עם אוניברסיטת קנזס ב-1988 בטורניר אליפות המכללות בכדורסל ובאליפות ה-NBA ב-2004 עם קבוצת דטרויט פיסטונס.

בראון נחשב לאחד מהמאמנים הגדולים בהיסטוריה, וב-2002 נבחר להיכל התהילה של הכדורסל כמאמן.

בראון הוא אחיו של מאמן הכדורסל , שאימן את דטרויט פיסטונס בשנות ה-70.

ביוגרפיה

קריירה כשחקן 
בראון נולד בברוקלין, ניו יורק למשפחה יהודית. את דרכו במשחק הכדורסל החל כששיחק בתפקיד הרכז בתיכון לונג ביץ'. לאחר מכן, שיחק תחת המאמנים  ו באוניברסיטת קרוליינה הצפונית בצ'אפל היל. באולימפיאדת טוקיו (1964) זכה עם נבחרת ארצות הברית בכדורסל במדליית זהב. בראון נחשב קטן מידות מכדי לשחק ב-NBA, ולכן התחיל את הקריירה המקצועית שלו בקבוצת  בליגת ה-NABL, שם שיחק במשך שנתיים (1964-1965).

לאחר תקופה קצרה כעוזר מאמן באוניברסיטת קרוליינה הצפונית בצ'אפל היל, הצטרף בראון לליגת ה-ABA (ושם שיחק בקבוצות: ניו אורלינס (1967/68), אוקלנד אוקס (1968/69), וושינגטון קאפס (1969/70), וירג'יניה סקוויירס (1970/71) ודנבר רוקטס (1971/72). בראון נבחר ל-MVP של משחק האולסטאר הראשון של ה-ABA בשנת 1968 ונבחר לחמישייה השנייה של העונה באותה שנה. בראון הוביל את ה-ABA באסיסטים למשחק בשלוש עונותיו הראשונות, וסך הכל יש לו 2,509 אסיסטים בקריירה - מקום 7 ברשימת המוסרים ב-ABA, בנוסף הוא מחזיק בשיא האסיסטים למשחק בודד ב-ABA עם 23.

קריירה כמאמן 
בראון החל את קריירת האימון שלו כעוזר מאמן באוניברסיטת קרוליינה הצפונית בצ'אפל היל. ב-1972 מונה למאמן קרוליינה קואגרס בליגת ה-ABA (זכה בתואר מאמן השנה של הליגה ב-1973). בהמשך אימן את נבחרות אוניברסיטת קליפורניה בלוס אנג'לס ואת אוניברסיטת קנזס (זכה עמה בטורניר אליפות המכללות בכדורסל ב-1988 ונבחר למאמן השנה במכללות), את קבוצות ה-NBA דנוור נאגטס (זכה פעמיים בתואר מאמן השנה ב-ABA), סן אנטוניו ספרס, לוס אנג'לס קליפרס, אינדיאנה פייסרס, פילדלפיה 76' (הוביל את הקבוצה עד גמר ה-NBA ונבחר למאמן השנה ב-2001), דטרויט פיסטונס (זכה עמה באליפות ה-NBA ב-2004), ניו יורק ניקס ושארלוט בובקטס. כמו כן אימן את נבחרת ארצות הברית בכדורסל באולימפיאדת אתונה (2004) שסיימה במקום השלישי בלבד.

ב-2012 החל לאמן את קבוצת הכדורסל של אוניברסיטת סאת'ורן מתודיסט מטקסס. תחת שרביטו הפכה הקבוצה לאבן שואבת לכישרונות מרחבי המדינה וזכתה להצלחה. ב-2015 החליט ארגון ה-NCAA להשעות את בראון מתשעה משחקים, לפסול את אוניברסיטת סאת'ורן מתודיסט מהפלייאוף ב-2016 ולהעניש אותה בשלילת מלגות, כל זאת על רקע ממצאים של עבירה חוקי הארגון. ביולי 2016 התפטר מתפקידו לאחר שלוש עונות בהן השיג מאזן של 94–39.

ב-9 בפברואר 2022 הוכרז כאחד מחמישה עשר המאמנים הגדולים בתולדות הNBA.

קישורים חיצוניים

הערות שוליים

אלופים אולימפיים אמריקאים: כדורסל
בחירות דראפט של בולטימור בולטס (1963–1973)
היכל התהילה של הכדורסל: מאמנים
זוכי פרס ESPY: מאמן השנה
זוכי פרס מאמן השנה ב-NBA
חברי היכל התהילה של הספורטאים היהודים: אמריקאים
חברי היכל התהילה של כדורסל המכללות
כדורסלני אוניברסיטת קרוליינה הצפונית בצ'אפל היל
כדורסלני דנוור רוקטס
כדורסלני ליגת ה-ABA
כדורסלני נבחרת ארצות הברית
כדורסלנים באולימפיאדת טוקיו (1964)
כדורסלנים יהודים אמריקאים
מאמני אינדיאנה פייסרס
מאמני דטרויט פיסטונס
מאמני דנוור נאגטס
מאמני כדורסל אמריקאים
מאמני כדורסל יהודים
מאמני לוס אנג'לס קליפרס
מאמני ליגת ה-ABA
מאמני משחק האולסטאר של ה-NBA
מאמני נבחרת ארצות הברית בכדורסל
מאמני ניו ג'רזי נטס
מאמני ניו יורק ניקס
מאמני סן אנטוניו ספרס
מאמני פילדלפיה 76'
מאמני שארלוט בובקאטס
מנהלי קבוצות ב-NBA
ניו יורק: אישים
אמריקאים שנולדו ב-1940